П Р Е Д Л О Г

На основу члана 43. став 1. тачка 12. Закона о смањењу ризика од катастрофа и управљању ванредним ситуацијама („Службени гласник РС“, бр.87/18) члана 32. став 1. тачка 6. Закона о локалној самоуправи („Сл. гласник РС“, бр. 129/07, 83/14 – др. закон и 101/16 – др.закон и 47/18) и на основу члана 41. Статута општине Димитровград („Сл. лист општине Димитровград“, бр.6/19), Скупштина општине Димитровград, на седници одржаној \_\_\_\_\_\_\_2022. године, усвојила

**И З В Е Ш Т А Ј**

**о раду штаба за ванредне ситуације за 2021.годину**

На основу одржаних редовних, ванредних и телефонских седница општински Штаб за ванредне ситуације у предходној 2021. години реализовао је одређене активности које се односе на сл.

1. Утврђивање спремности свих субјеката који учествују у спровођењу мера у одбрани од поплава где је општина Димитровград приликом поплава које су се догодиле на територији општине јануара месеца у сарадњи са ЈП Србијаводе учествовала у реализацији низа активности које су имале за циљ спрецавање даљег ширења поплаве и угрожавања материјалних и људских капацитета, а касније и на санацији угрожених подручја нарочито изражених у месним заједницама Белеш и Градиње.
2. Усвојен предлог оперативног Плана одбране од поплава на територији општине Димитровград за воде другог реда за 2021.годину и достављен Скупштини општине Димитровград на усвајање.
3. Усвојен Извештај о раду Штаба за ванредне ситуације за 2020.годину.
4. Усвајен предлог Оперативног плана спровођења превентивних мера заштите од пожара на отвореном простору и шумских пожара на подручју општине Димитровград у 2021. години
5. Спровођене су све мере прописане Наредбама Републичког Штаба за ванредне ситуације које се односе на сузбијање ширења вируса COVID-19 и то:

* На предлог стручно оперативног тима Штаба за ванредне ситуације због погоршања епидемиолошке ситуације на територији општине Димитровград марта месеца, уведена је настава на даљину у основној школи Христо Ботев и смањен је капацитет рада запослених у ЈП и Установама чији је оснивач локална самоуправа.
* Свакодневно је извештавана јавност о тренутном стању на територији општине Димитровград.
* Свакодневно се врше контроле поседовања ковид сертификата угоститељских објеката на територији општине Димитровград од стране инспекцијских служби

1. Донешен је Закључак о именовању Повереника и заменика повереника цивилне заштите у месним заједницама.
2. Утврђена је спремност свих субјеката за предузимање превентивних и оперативних мера у складу са надлежностима за предстојећи зимски период.
3. Одређени су критични путни правци и деонице на територији општине Димитровград који ће се сагледати у плану зимске службе и на којима је потребно чишћење снежних наноса.
4. Усвојен годишњи План рада општинског штаба за 2022.годину

**О б р а з л о ж е њ е**

Правни основ за усвајање овог Извештаја налази се у члану 43. став 1. тачка 12. Закона о смањењу ризика од катастрофа и управљању ванредним ситуацијама („Службени гласник РС“, бр.87/18), где законодавац прописује да Штаб за ванредне ситуације „израђује предлог годишњег плана рада и годишњег извештаја о раду и доставља надлежном органу на усвајање“. На основу одржаних седница Штаба за венредне ситуације општине Димитровград сачињен је Извештај о раду.

Број: \_\_\_\_\_\_\_\_\_\_\_\_\_

У Димитровграду, \_\_\_\_\_\_\_\_\_2022. године

СКУПШТИНА ОПШТИНЕ ДИМИТРОВГАД

ПРЕДСЕДНИК

Зоран Ђуров